CELEX: 22019D0920
Language: sk
Date: 2019-05-23 00:00:00
Title: Rozhodnutie Rady ministrov AKT – EÚ č. 1/2019 z 23. mája 2019 o delegovaní právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ [2019/920]

5.6.2019   
               
               
                  SK
               
               
                  Úradný vestník Európskej únie
               
               
                  L 146/114
               
            
         ROZHODNUTIE RADY MINISTROV AKT – EÚ č. 1/2019
         z 23. mája 2019
         o delegovaní právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ [2019/920]
         RADA MINISTROV AKT – EÚ,
         so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (1), a najmä na jej článok 15 ods. 4,
         keďže:
         
                     (1)
                  
                  
                     Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda o partnerstve AKT – EÚ“) sa má uplatňovať do 29. februára 2020.
                  
               
                     (2)
                  
                  
                     V súlade s článkom 95 ods. 4 prvým pododsekom dohody o partnerstve AKT – EÚ sa v septembri 2018 začali rokovania o novej dohode o partnerstve AKT – EÚ. V prípade, že nová dohoda nebude pripravená na uplatňovanie do dátumu uplynutia platnosti súčasného právneho rámca, bude potrebné prijať prechodné opatrenia.
                  
               
                     (3)
                  
                  
                     V článku 95 ods. 4 druhom pododseku dohody o partnerstve AKT – EÚ sa ustanovuje, že Rada ministrov AKT – EÚ prijme akékoľvek prechodné opatrenia, ktoré môžu byť potrebné až do nadobudnutia platnosti novej dohody.
                  
               
                     (4)
                  
                  
                     Podľa článku 15 ods. 4 dohody o partnerstve AKT – EÚ môže Rada ministrov AKT – EÚ prijať rozhodnutie o delegovaní právomocí na Výbor veľvyslancov AKT – EÚ vrátane právomoci prijať rozhodnutie o prechodných opatreniach.
                  
               
                     (5)
                  
                  
                     Každoročné riadne zasadnutie Rady ministrov AKT – EÚ sa má konať 23. – 24. mája 2019 v Bruseli. Prechodné opatrenia neboli dohodnuté, a preto nemôžu byť prijaté Radou ministrov AKT – EÚ na jej riadnom zasadnutí. Keďže pred skončením platnosti dohody o partnerstve AKT – EÚ nie sú naplánované žiadne ďalšie zasadnutia Rady ministrov AKT – EÚ, v záujme zabezpečenia včasného prijatia rozhodnutia o prechodných opatreniach je potrebné, aby sa rozhodnutie o prijatí prechodných opatrení podľa článku 95 ods. 4 dohody o partnerstve AKT – EÚ delegovalo na Výbor veľvyslancov AKT – EÚ,
                  
               PRIJALA TOTO ROZHODNUTIE:
         
            Článok 1
            Rada ministrov AKT – EÚ týmto deleguje na Výbor veľvyslancov AKT – EÚ v súlade s článkom 15 ods. 4 dohody o partnerstve AKT – EÚ právomoci, pokiaľ ide o rozhodnutie prijať podľa článku 95 ods. 4 dohody o partnerstve AKT – EÚ akékoľvek prechodné opatrenia potrebné do nadobudnutia platnosti novej dohody.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 23. mája 2019
            
               
                  Za Radu ministrov AKT – EÚ
               
               
                  predseda
               
               Tjekero TWEYA
            
         
         
            (1)  Ú. v. ES L 317, 15.12.2000, s. 3.